Tawadros II av Alexandria

Pave Tawadros II eller Teodor II (koptisk: Ⲡⲁⲡⲁ Ⲁⲃⲃⲁ Ⲑⲉόⲇⲱⲣⲟⲥ, arabisk: البابا تواضروس الثاني ; al-Bābā Tawāḍurūs aṯ-Ṯānī, egyptisk-arabisk: تواضروس التانى بابا; opprinnelig Waǧīh Ṣubḥī Bāqī Sulaymān, født den 4. november 1952  i Mansura i Egypt) har siden 18. november 2012 vært koptisk-ortodoks pave.

 Liv og virke
 Bakgrunn 
Wagih Sobhi Baki Solaymans far var landskapsarkitekt. Wagih hadde to søstre. Fem år gammel ble han med da familien flyttet til Sohag, og tre år senere til  Damanhur. 

Han studerte farmasi ved Universitetet i Alexandria, og var ferdig utdannet farmasøyt i 1975. 

 Munk, prest og biskop 
Han ble munk i 1986, studerte teologi ved klosteret St. Pishoy i Wadi Natrun og ble presteviet i 1989 av Shenouda III, og fikk da navnet fader Theodor Ava Bishoy.

I 1997 ble han biskop i El-Beheira bispedømme i Egypt under navnet Tawadros. 

 Pave 
Den 4. november 2012 ble Tawadros valgt til overhode for den koptiske kirke, som den 118. i kirkens paverekke, og ved en seremoni den 18. november 2012 ble han innsatt som patriark av Alexandria. Innsettelsen fant sted i Sankt-Markuskatedralen i Kairo - denne kirke er ved siden av Sankt-Markus-katedralen i Alexandria er den koptiske paves sete.«Tawadros II: Neuer koptischer Papst leitete früher eine Fabrik» Welt.de, 18. november 2012«Kopten haben neuen Papst», Deutsche Welle 4. november 2012

Pave Tawadros II begynte i sitt høye embede på en tid da Egypt gjennomlevde omskiftende endringer. Han uttalte at den ortodokse kirke gikk inn for å beholde artikkel 2 intakt i utkastet til konstitusjon, det vil si slik som den sto i den gamle konstitusjon. Han gikk senere inn for ar de egyptiske kirker trakk seg fra den konstitusjonsforberedende forsamling, trass i presidentskapets oppfordringer at de skulle forbli/vende tilbake.«Egypt: Pope Tawadros Receives Presidential Staff Head», allAfrica. 30. november 2012.

På palmesøndag i 2017 feiret pave Tawadros II messen i Markuskatedralen i Alexandria rett før katedralen ble bombet. Paven kom fra det uten skade. ISIL sa at de stod bak angrepet, som kostet 13 mennesker livet og skadet minst 21 andre.Samaan, Magdy; Walsh, Declan (9. april 2017): «Egypt Declares State of Emergency, as Attacks Undercut Promise of Security», The New York Times

Referanser

Kategori:Koptisk-ortodokse patriarker av Alexandria
Kategori:Personer fra guvernementet Beheira
Kategori:Personer fra guvernementet Sohag
Kategori:Personer fra Mansura